CELEX: 22008D0073
Language: hr
Date: 2008-06-06 00:00:00
Title: Odluka Zajedničkog odbora EGP-a br. 73/2008 od 6. lipnja 2008. o izmjeni Priloga XX. (Okoliš) Sporazumu o EGP-u

11/Sv. 056
            
            
               HR
            
            
               Službeni list Europske unije
            
            
               177
            
         22008D0073
   
               L 257/37
            
            
               SLUŽBENI LIST EUROPSKE UNIJE
            
            
               06.06.2008.
            
         
      ODLUKA ZAJEDNIČKOG ODBORA EGP-a
   br. 73/2008
   od 6. lipnja 2008.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu je izmijenjen Odlukom Zajedničkog odbora EGP br. 56/2008 od 25. travnja 2008. (1)
               
            
         
               (2)
            
            
               Uredbu (EZ) br. 1013/2006 Europskog parlamenta i Vijeća od 14. lipnja 2006. o otpremi pošiljaka otpada (2) treba unijeti u Sporazum.
            
         
               (3)
            
            
               Uredba (EZ) br. 1013/2006 stavlja izvan snage, s učinkom od 12. srpnja 2007., Odluku Vijeća (EEZ) br. 259/93 (3) i Odluku Komisije 94/774/EZ (4), koje su unesene u Sporazum i koje se stoga trebaju staviti izvan snage sukladno Sporazumu.
            
         
               (4)
            
            
               Sadašnje prilagodbe EGP-a Uredbi (EEZ) br. 259/93 i Odluci 94/774/EZ u vezi s Lihtenštajnom sadržajno se zadržavaju,
            
         ODLUČIO JE:
   Članak 1.
   Prilog XX. Sporazumu mijenja se kako slijedi:
   
               1.
            
            
               Tekst točke 32.c (Uredba Vijeća (EEZ) br. 259/93) zamjenjuje se sljedećim:
               „32006 R 1013: Uredba (EZ) br. 1013/2006 Europskog parlamenta i Vijeća od 14. lipnja 2006. o otpremi pošiljaka otpada (SL L 190, 12.7.2006., str. 1.).
               Prijelazni aranžmani određeni u Prilozima Aktu o pristupanju od 16. travnja 2003. za Latviju (Prilog VIII. poglavlje 10. odjeljak B točka 1.), Mađarsku (Prilog X. poglavlje 8. odjeljak A točka 1.), Maltu (Prilog XI. poglavlje 10. odjeljak B točka 1.), Poljsku (Prilog XII. poglavlje 13. odjeljak B točka 1.) i Slovačku (Prilog XIV. poglavlje 9. odjeljak B točka 1.) u vezi s Uredbom (EEZ) br. 259/93 primjenjuju se mutatis mutandis.
               Prijelazni aranžmani određeni u prilozima Aktu o pristupanju od 25. travnja 2005. za Bugarsku (Prilog VI. poglavlje 10. odjeljak B točka 1.) i Rumunjsku (Prilog VII. poglavlje 9. odjeljak B točka 1.) u vezi s Uredbom (EEZ) br. 259/93 primjenjuju se mutatis mutandis.
               Odredbe Uredbe, za potrebe ovog Sporazuma, sadrže sljedeće prilagodbe:
               
                           (a)
                        
                        
                           u vezi s izvozom otpada za preradu (glava IV. poglavlje 2. Uredbe), Lihtenštajn se smatra državom na koju se primjenjuje Odluka OECD-a;
                        
                     
                           (b)
                        
                        
                           za opasan otpad koji se odlaže ili prerađuje u Švicarskoj, Lihtenštajn može upotrebljavati švicarske prijavne ili transportne dokumente umjesto standardnih obrazaca koji su priloženi Uredbi;
                        
                     
                           (c)
                        
                        
                           u članku 2. stavku 29. riječi ‚ili na državno područje država EFTA-e’ dodaju se iza riječi ‚carinsko područje Zajednice’.”
                        
                     
         
               2.
            
            
               U tekstu prilagodbe točke 32.aa (Odluka Komisije 2000/532/EZ) riječi „i navodi Uredba Vijeća (EEZ) br. 259/93” na kraju rečenice zamjenjuju se riječima „i navodi Uredba (EZ) br. 1013/2006 Europskog parlamenta i Vijeća”.
            
         
               3.
            
            
               Tekst točke 32.ca (Odluka Komisije 94/774/EZ) briše se.
            
         Članak 2.
   Tekstovi Uredbe (EZ) br. 1013/2006 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 7. lipnja 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. lipnja 2008.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 223, 21.8.2008., str. 54.
   
      (2)  SL L 190, 12.7.2006., str. 1.
   
      (3)  SL L 30, 6.2.1993., str. 1.
   
      (4)  SL L 310, 3.12.1994., str. 70.
   
      (5)  Ustavni su zahtjevi navedeni.